CELEX: 32006R0267
Language: et
Date: 2006-01-30 00:00:00
Title: Nõukogu määrus (EÜ) nr 267/2006,  30. jaanuar 2006 , mis käsitleb kirjavahetuse vormis lepingu Euroopa Ühenduse ja Austraalia vahel vastavalt üldise tolli- ja kaubanduskokkuleppe (GATT) 1994 artikli XXIV lõikele 6 ja artiklile XXVIII seoses kontsessioonide muutmisega Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi loendis nende Euroopa Liiduga ühinemise käigus rakendamist ja millega täiendatakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

17.2.2006   
            
            
               ET
            
            
               Euroopa Liidu Teataja
            
            
               L 47/1
            
         NÕUKOGU MÄÄRUS (EÜ) nr 267/2006,
   30. jaanuar 2006,
   mis käsitleb kirjavahetuse vormis lepingu Euroopa Ühenduse ja Austraalia vahel vastavalt üldise tolli- ja kaubanduskokkuleppe (GATT) 1994 artikli XXIV lõikele 6 ja artiklile XXVIII seoses kontsessioonide muutmisega Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi loendis nende Euroopa Liiduga ühinemise käigus rakendamist ja millega täiendatakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse komisjoni ettepanekut,
   ning arvestades järgmist:
   
               (1)
            
            
               Määruse (EMÜ) nr 2658/87 (1) lõikega 1 on kehtestatud kaupade nomenklatuur (edaspidi “kombineeritud nomenklatuur”) ning kindlaks määratud ühise tollitariifistiku kokkuleppelised tollimaksumäärad.
            
         
               (2)
            
            
               30. jaanuari 2006. aasta otsusega 2006/106/EÜ, mis käsitleb kirjavahetuse vormis lepingu sõlmimist Euroopa Ühenduse ja Austraalia vahel vastavalt üldise tolli- ja kaubanduskokkuleppe (GATT) 1994 artikli XXIV lõikele 6 ja artiklile XXVIII seoses kontsessioonide muutmisega Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi loendis nende Euroopa Liiduga ühinemise käigus, (2) kiitis nõukogu ühenduse nimel heaks nimetatud lepingu eesmärgiga lõpetada vastavalt GATT 1994 XXIV artikli lõikele 6 alustatud läbirääkimised.
            
         
               (3)
            
            
               Määrust (EMÜ) nr 2658/87 tuleb seetõttu vastavalt täiendada,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisa kolmanda osa III jao lisa 7 WTO tariifikvoodid, mis avatakse ühenduse pädevate ametiasutuste poolt, täiendatakse koguste osas vastavalt käesoleva määruse lisale.
   Artikkel 2
   Käesolev määrus jõustub kuus nädalat pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. jaanuar 2006
      
         
            Nõukogu nimel
         
         
            eesistuja
         
         U. PLASSNIK
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 493/2005 (ELT L 82, 31.3.2005, lk 1).
   
      (2)  Vt käesoleva Euroopa Liidu Teataja lk 52.
   
      LISA
      Kombineeritud nomenklatuuri tõlgendusreeglitest olenemata on toote kirjelduse sõnastus vaid soovituslik ning kontsessioonid on käesoleva lisa kontekstis kindlaks määratud käesoleva määruse vastuvõtmisel kehtivate CN-koodide raames. Kui osutatud on ex CN-koodidele, tuleb kontsessioonide kindlaksmääramisel arvestada nii CN-koodi kui ka tootekirjeldust.
      
                  Kvoote kohaldatakse asjaomastes ühenduse sätetes ettenähtud tingimustel.
               
            
                  CN-kood
               
               
                  Kauba kirjeldus
               
               
                  Muud tingimused
               
            
                  Tariifiartikli number
                  0204
               
               
                  Värske, jahutatud või külmutatud lamba- ja kitseliha
               
               
                  lisada 136 tonni (rümba mass) Austraaliale eraldatud kogusele
               
            
                  Tariifiartikli number
                  1701 11 10
               
               
                  Toorroosuhkur rafineerimiseks
               
               
                  riigile (Austraalia) määratud tariifikvoot 9 925 tonni, kvoodi piires 98 euro/tonn (1)
                  
               
            
                  Tariifiartikli number
                  0202 20 30
                  0202 30
                  0206 29 91
               
               
                  Külmutatud veiseliha; rümpade või poolrümpade poolitatud või poolitamata eesveerandid; kondita ja külmutatud söödav veiserups; paks vaheliha ja õhuke vaheliha. Imporditud liha tuleb kasutada töötlemiseks
               
               
                  lisada 4 003 tonni (erga omnes) EÜ tariifikvoodile
               
            
                  Tariifiartikli number
                  ex 0201
                  ex 0202
                  ex 0206 10 95 ja ex 0206 29 91
               
               
                  Värske, jahutatud või külmutatud kondiga või kondita kõrgekvaliteediline veiseliha; värske, jahutatud või külmutatud söödav veiserups
               
               
                  lisada 150 tonni (toote mass) Austraaliale eraldatud kogusele
               
            
                  Tariifiartikli number
                  ex 0406 90 21
               
               
                  Cheddari juust
               
               
                  lisada 461 tonni Austraaliale eraldatud kogusele
               
            
                  Tariifiartikli number
                  0405 10
                  0405 90
               
               
                  Või ja muud piimarasvad
               
               
                  lisada 1 360 tonni (erga omnes) EÜ tariifikvoodile
               
            
         (1)  See määr vastab 92 % saagisega toorroosuhkrule (vt ka 17. grupi 2. täiendavat märkust).